Το διαμέρισμα ήταν άνετο, καινούργιο και καλά εξοπλισμένο. Ιδανικό για δυο φιλικά ζευγάρια όπως εμείς διότι -εκτός των άλλων- υπάρχουν δυο υπνοδωμάτια με μεγάλο λουτρό το καθένα. Απο τη κεντρική βεράντα με το ξύλινο μεγάλο τραπέζι και την ομπρέλα απολαύσαμε το δροσερό αεράκι και τη θέα προς τη θάλασσα, το γραφικό ψαροχώρι Φοινικι και τη χερσόνησο της Αρκάσας. Η γλυκειά οικοδέσποινα κα Μαρία μας έκανε να νοιώσουμε ως φιλοξενούμενοι με τη φροντίδα και τα κεράσματά της (αυγά και ντοματίνια οικογενειακής παραγωγής, καρπαθιώτικα κουλουράκια και κρεμμυδοκουλούρες, λάδι για το πρωινό μας και άλλα). Επίσης στο μέσο της διαμονής έγινε καθαριότητα στο διαμέρισμα και αλλαγή λευκών ειδών.
Απολαύσαμε όμορφες βόλτες με τα πόδια στο Φοινικι (μικρή παραλία, καλές ψαροταβέρνες, ηλιοβασίλεμα) και στη πλατεία της Αρκάσας για βραδινό φαγητό.
Οταν για να περιηγούμε το νησί και να πάμε στις υπέροχες παραλίες χρειαστήκαμε αυτοκίνητο, η κα Μαρία μας πρότεινε το κοντινό πρακτορείο ενοικίασης Suntrust (Γιώργος Πυλιάρης) απο το οποίο μείναμε ευχαριστημένοι και το προτείνουμε επίσης.